Forslag til RÅDETS BESLUTNING om ændring af beslutning 97/510/EF om bemyndigelse af Irland til at anvende en foranstaltning, der fraviger artikel 21 i sjette direktiv 77/388/EØF om harmonisering af medlemsstaternes lovgivning om omsætningsafgifter

(forelagt af Kommissionen)

BEGRUNDELSE

1. I henhold til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag [1], kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for svig eller unddragelse.

[1] EFT L 145 af 13.6.1977, s. 1. Direktivet er senest ændret ved direktiv 2002/93/EF (EFT L 331 af 7.12.2002, s. 27, EFT L18 af 23.1.2003, s. 55).

2. Som hovedregel er sådanne tilladelser tidsbegrænsede, således at der efter nogle års forløb foretages en vurdering af, om særforanstaltningerne virker efter hensigten.

3. I medfør af beslutning 97/510/EF [2], som Rådet vedtog i henhold til artikel 27 i det sjette direktiv, bemyndigedes Irland til at anvende en foranstaltning til fravigelse fra artikel 21 i direktivet med henblik på at bekæmpe skatteunddragelse og skattesvig i forbindelse med fast ejendom. Beslutning 2000/435/EF [3] forlængede varigheden af denne undtagelsesbestemmelse til den 31. december 2003, hvor den udløber.

[2] EFT L 214 af 6.8.1997, s. 37.

[3] EFT L 172 af 12.7.2000, s. 24.

4. Ved brev, som Generalsekretariatet modtog den 4. juli 2003, anmodede Irland om bemyndigelse til at kunne anvende denne foranstaltning i yderligere fire år.

5. I medfør af artikel 27, stk. 3, i det sjette direktiv informerede Kommissionen ved brev af 9. juli 2003 de øvrige medlemsstater om Irlands anmodning.

6. Det er Kommissionens opfattelse, at de retlige og faktiske omstændigheder, der ligger til grund for anvendelsen af de pågældende særforanstaltninger, er uændrede og stadig gør sig gældende.

7. Under disse omstændigheder finder Kommissionen, at Irlands anmodning om forlængelse bør imødekommes, og at den ovennævnte beslutning derfor bør ændres, så gyldighedsperioden forlænges indtil den 31. december 2003

Forslag til RÅDETS BESLUTNING om ændring af beslutning 97/510/EF om bemyndigelse af Irland til at anvende en foranstaltning, der fraviger artikel 21 i sjette direktiv 77/388/EØF om harmonisering af medlemsstaternes lovgivning om omsætningsafgifter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag [4], særlig artikel 27 stk. 1,

[4] EFT L 145 af 13.6.1977, s. 1. Direktivet er senest ændret ved direktiv 2002/93/EF (EFT L 331 af 7.12.2002, s. 27, EFT L18 af 23.1.2003, s. 55).

under henvisning til forslag fra Kommissionen [5], og

[5] EFT C [...] af [...], s. [...].

ud fra følgende betragtninger:

(1) Ved brev, som Kommissionens generalsekretariatet modtog den 4. juli 2003, anmodede Irland om, at få forlænget gyldigheden af beslutning 97/510/EF [6] til den 31. december 2007, således at landet fortsat har tilladelse til at anvende foranstaltningen til fravigelse fra artikel 21 i det sjette direktiv med henblik på at bekæmpe skatteunddragelse og skattesvig i forbindelse med fast ejendom.

[6] EFT L 214 af 6.8.1997, s. 37.

(2) De retlige og faktiske omstændigheder, der ligger til grund for anvendelsen af de pågældende særforanstaltninger, er uændrede og gør sig stadig gældende.

(3) Varigheden af bemyndigelsen bør derfor forlænges til den 31. december 2007.

(4) Fravigelsen har ingen indvirkning på De Europæiske Fællesskabers egne indtægter fra merværdiafgiften -

VEDTAGET FØLGENDE BESLUTNING:

Artikel 1

I artikel 1 i beslutning 97/510/EF ændres datoen "31. december 2003" til "31. december 2007".

Artikel 2

Denne beslutning er rettet til Irland.

Udfærdiget i Bruxelles, den

På Rådets vegne

Formand